Legend of Kau'clo. 17 



la laua i ke kuahiwi o Kaala, nianao laua i ka hiki i Oahu nei ; ia kakahiaka a aui ka 

 la, komo laua i Waikiki. A hiki laua i Waikiki, e noho ana o Kamalama; ninau aku 

 la laua ia Kawelo: "Auhea o Kawelo?" I mai o Kamalama: "Ua holo i ka lawaia, 

 mai nehinei a po, mai neia po a ao, aole i hoi mai." Olelo aku la na elele ia Kamala- 

 ma: "I kii mai nei maua ia ia aia na makua la he make wale iho no koe, he uku, 

 he lia o ke poo, ka ai e noho la ; no ka mea, ua lawe ae la o Aikanaka, i ka aina o 

 Hanamaulu, i ka ai a me ka ia, nolaila, kii mai nei maua ia Kawelo e holo i Kauai." 



Kena ae la o Kamalama i kekahi mau kanaka, ia Kalohipikonui, a me Kalohi- 

 pikoikipuwaawaa, e kii ia Kawelo. He mau kanaka leo nui keia a elua, ina laua e 

 kahea i Waikiki, ua lohe o Ewa, a ina i Ewa e hea ai, ua lohe o Waianae, a oia ke 

 kumu o Kamalama i hoouna ai ia laua, e kii ia Kawelo. 



Mamua o ko laua kii ana ia Kawelo, olelo aku o Kamalama: "E hoopaa olua 

 i ka inoa o neia mau kanaka mai Kauai mai, i ninau mai o Kawelo ua loaa ia olua, 

 a ike olua ia Kawelo i kahi e, hai aku olua, mai oi aku olua a kokoke." 



Ia laua i holo ai, kahuli iho la laua, a lilo iho la laua i ke ka, i ka hoe, pela 

 laua i apa ai, a poina iho la ka inoa o ua mau kanaka ala o Kauai mai. A ike laua 

 ia Kawelo, kahea aku la laua: "E Kawelo e, ua pae mai ou mau makuakane mai 

 Kauai mai." Ninau mai o Kawelo: "Owai ea?" I aku laua: "Ua loaa no ia maua 

 ka inoa, holo mai nei a kahi i kahuli ai, ke ka. i ka hoe, ilaila no a poina, nalowale 

 ka inoa; ua lohe aku la no oe he makua, nau no e noonoo iho, eia maua ke hoi nei." 

 Nolaila, hoopuka mai o Kawelo i kana olelo ]iaha, jxMiei : 



Holo ana nae hoi o Hikiula, 



Hikikea i kepakepa o ka waa, 

 Ohiki eli i kona lua, 



Aama holo i ka maloo, 



Paiea noho i ka mawae, 



Ka ula noho i ka naele, 



Ka puhi lapa i ke ale, 



Opule kai i ka lauH, 



Keke ka niho o ka halahala, 



Aloha mai nei Auau o Apehe, 



Na hoa noho o Ulalena e, 



Ku ana hoi kuu houpo e laua la, 



1 ka wa kainahi — e. 

 He mea e ka pili — e. 



